Éyɔŋ mod ǎ nɔ̄ŋ mīníngá, a lúgú nyē, və təgě fə fúū mīníngá te ǹnə́m, amú ā yén átǎ ziŋ ábə̄ nyé, a mǎn til kálara nâ a soe nyé, a kalán nyē, a kúlí nyē á ndá dzīé. 2Ńdɔ a kódo yǎ á ndá dzīé, a kə́ə́, ńdɔ a dúgan kə́ wóge ai mod m̀fə́. 3Ngə́ é mod nyɔ́ a bad nyé vínī ńnə̄m, a mǎn til kálara nâ a soe nyé, a kalán nyé á mɔ́, a kúlí fə nyé á ndá dzīé, ngə́ kig nâ é mod mvúa a ngákân nyé lūg nyɔ́ a sɔ́ wū, 4ńnóm osú á ngākáí nyé soe a sə́ kīg fə̄ nyé dzǎm dúgán nɔŋ anə́ mīníngá wōé, á mvús yə nâ, ǎ man yǎ sámā nālá. Ású nálā ó nə nyié á mís mə́ Ńtondôbə, ńdɔ̄ fə wǎyəǎn kig bɔ̌ naa ńnam Ǹtondôbə Zambá woe a və́ wa ngab ó səm.